
ORAŞUL DETA

CONSILIUL LOCAL                                                                                             PROIECT                                           

                                                             H O T Ă R Â R E A

privind aprobarea listei de repartizare a locuinţelor cu o cameră, respectiv două, construite
pentru tineri, destinate închirierii, realizate de către Agenţia Naţională pentru Locuinţe.
Analizând temeiurile juridice, respectiv:

a) art. 129, alin. (7), litera q) din O.U.G. nr. 57/2019 privind Codul Administrativ, cu modificările și completările ulterioare;
b) art. 15 alin. (5) și (7) din Normele metodologice pentru punerea în aplicare a Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare, aprobate prin Hotărârea Guvernului nr. 962/2001, cu modificările și completările ulterioare.

Ținând cont de:

a) referatul de aprobare nr. 6768/12.07.2022 al Primarului orașului Deta, în calitatea sa de iniţiator;

b) raportul Compartimentului Asistenţă Socială şi relaţii cu publicul din cadrul Aparatului de specialitate al Primarului orașului Deta, înregistrat sub nr. 6788/12.07.2022 privind aprobarea listei de repartizare a locuinţelor cu o cameră, respectiv două, construite pentru tineri, destinate închirierii, realizate de către Agenţia Naţională pentru Locuinţe;
c) avizul consultativ al Comisiei Sociale a Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.

Consiliul local al orașului Deta adoptă prezenta hotărâre:

Art. 1 - Se aprobă lista de repartizare a locuinţelor cu o cameră construite pentru tineri, destinate închirierii, realizate de către Agenţia Naţională pentru Locuinţei, conform anexei 1 care face parte integrantă din prezenta hotărâre.
Art. 2 - Se aprobă lista de repartizare a locuinţelor cu două camere construite pentru tineri, destinate închirierii, realizate de către Agenţia Naţională pentru Locuinţei, conform anexei 2 care face parte integrantă din prezenta hotărâre.

Art. 3  - Persoanele îndreptățite care până la data anunțată de autorități nu se prezintă în vederea încheierii contractului de închiriere şi preluării locuinţei, se consideră ca renunţă tacit la dreptul locativ conferit prin această hotărâre.         
Art. 4 - Cu aducerea la îndeplinire a prevederilor prezentei hotărâri se încredințează Serviciul Buget, contabilitate, finanțe, impozite și taxe al Primăriei Orașului Deta.

Art. 5 -  Prezenta hotărâre se comunică, prin intermediul secretarului general al orașului, în termenul prevăzut de lege:

- Instituţiei Prefectului - Judeţul Timiş;

- Primarului oraşului Deta;

- Compartimentului Administrație publică locală, protocol;

- Compartimentului Asistenţă Socială şi relaţii cu publicul;

- Serviciului Buget, contabilitate, finanţe, impozite şi taxe;

- prin afișare și publicare pe site-ul www.detatm.ro – Monitorul oficial local.

